#### Z á p i s n i c a

**zo zasadnutia Obecného zastupiteľstva**

##### v Liptovskom Petre konaného dňa 4. 9. 2013

**P r í t o m n í :** podľa prezenčnej listiny, ktorá tvorí neoddeliteľnú

súčasť tejto zápisnice.

**P r o g r a m:** 1.Otvorenie

2.Určenie návrhovej komisie, overovateľov a zapisovateľa

zápisnice

3.Kontrola plnenia uznesení

4.Schválenie VZN č. 2/2013 o záväzných častiach zmien a

doplnkov č. 1 Územného plánu obce Liptovský Peter

5. Rôzne

6. Diskusia

7. Návrh na uznesenia

8. Záver

**K bodu č. 1.:**

**- - - - - - - -**

Rokovanie obecného zastupiteľstva otvorila a viedla starostka obce Anna Papajová, ktorá prítomných privítala a oboznámila s programom dnešného rokovania. Hneď v úvode konštatovala, že rokovania sa zúčastňujú 3/5 poslancov a preto vyhlásila zastupiteľstvo za uznášania schopné.

**K bodu č. 2.:**

- - - - - - - - -

Za overovateľov zápisnice boli určení pp. Ľubomír Gajdoš, Ing. Milan Kelčík. Do návrhovej komisie boli schválení pp. Ing. Matej Čukan, Miroslav Krčula, Ing. Ľubomír Orieška. Vypracovaním zápisnice bola poverená p. Illéšová Júlia.

**K bodu č. 3.:**

- - - - - - - - -

Starostka obce previedla kontrolu plnenia uznesení.

- uznesenie č. 35/2007 – trvá - reklamácia bytového domu č. 401.

Odstránenie nedostatkov na bytovom dome č. 401 zrealizuje dodávateľsky iná firma a faktúru uhradí Lesostav spol. s.r.o. L. Hrádok.

- kontajner na miestnom cintoríne bude nahradený dvomi 1100 l kontajnermi

- na priestranstve pri budove č. 5 bolo upravované priestranstvo z dôvodu vysokej prašnosti, bola stiahnutá vrchná vrstva s pozostatkami uhlia a na to bola vysypaná recykláž. V budúcnosti by bolo vhodné riešiť oblasť v okolí bytových domov 1 – 10 z hľadiska vyčlenenia oddychových zón, parkovacích plôch, vybudovania prístupových chodníkov k bytovým domom. Stavebná komisia uvedené posúdi a vypracuje návrhy.

- Liptovská vodárenská spoločnosť a.s. L. Mikuláš realizuje v obci opravy kanalizačných poklopov

**K bodu č. 4**

- - - - - - - - -

Starostka obce predložila VZN č. 2/2013 o záväzných častiach zmien a

doplnkov č. 1 Územného plánu obce Liptovský Peter. V doplnku územného plánu bolo zapracované doplnenie lokalít na výstavbu garáží, štúdia rekreačného priestoru pri Belej, výstavba dielne p. Jána Nemsilu s garážami v lokalite pod brehom. Údaje z výhľadovej časti sa dostali do záväznej časti územného plánu. Doplnok prešiel procesom vyjadrovania všetkých zainteresovaných subjektov. Následne je VZN potrebné schváliť obecným zastupiteľstvom.

Bolo prijaté uznesenie č. 10/2013

**K bodu č. 5:**

- - - - - - - - -

Starostka predložila k schváleniu zmeny rozpočtu rozpočtovým opatrením č. 10/2013. Zmeny boli jednohlasne schválené.

Bolo prijaté uznesenie č. 11/2013

P. Ján Nemsila požiadal o vydanie stanoviska obce, ktoré bude slúžiť k vydaniu stavebného povolenia stavby „Hala Jachetnica s garážami“.

Firma J.M.H. Liptovský Hrádok požiadala o vydanie stanoviska k II. etape individuálne bytovej výstavby.

V zmysle Zákona č. 385/2000 Z.z. o sudcoch a prísediacich sa na žiadosť Okresného súdu Liptovský Mikuláš uskutočnili voľby prísediaceho na obdobie rokov 2013 – 2017 z  radu občanov. Jednohlasne bol schválený

p. Milan Nemsila, bytom Liptovský Peter 131.

Bolo prijaté uznesenie č. 12/2013

**K bodu č. 6**

- - - - - - - - - -

- V diskusii odzneli požiadavky a vyjadrenia k ďalšiemu rozvoju obce.

Ing. Ľubomír Orieška

- upozornil na potrebu dostrihania živého plotu v okolí miestneho cintorína

- zvyšné konáre je potrebné zoštiepkovať

- brána na cintoríne si vyžaduje náter

- taktiež je potrebné opraviť a ponatierať lavičky

- v priestoroch WC v dome smútku je nutné opraviť vykurovanie

- v obci je potrebné doplniť chýbajúce dopravné značky

Ľubomír Gajdoš

- na cintoríne tečie nádrž, možné nahradiť umelým galónom

Peter Šeďo

- pri odbočke na sídlisko v smere od obchodu p. Stupku nie je dopravným značením vyznačená križovatka

Ing. Milan Kelčík

- pri výjazde na hlavnú cestu od budovy č. 5 je vysoká tráva, čo znemožňuje výhľad

- je potrebné odviesť zelený odpad po kosení

- cestu popod diaľnicu od odbočky po pílu je potrebné dočistiť

Miroslav Krčula

- začiatok a koniec obce pri požiarnej zbrojnici nie je značený

- chýba značka „STOP“ pri parku v smere od kultúrneho domu

- budovu bývalej kolkárne je potrebné označiť zákazom vstupu pre nebezpečenstvo spadnutia

**K bodu č. 7:**

**- - - - - - - -**

### P r i j a t é u z n e s e n i a  z  r o k o v a n i a O b e c n é h o

**z a s t u p i t e ľ s t v a  v  L i p t o v s k o m P E T R E**

## Obecné zastupiteľstvo v Liptovskom Petre

1. **p r i j a l o**

uznesenie č. 10/2013

## **k o n š t a t u j e , že**

a/ obsah návrhu Zmien a doplnkov č.1 ÚPN-O Liptovský Peter je v súlade so záväznou časťou schválenej územnoplánovacej dokumentácie vyššieho stupňa, ktorou je Územný plán veľkého územného celku (ÚPN VÚC) Žilinského kraja, vyhlásenou nariadením vlády SR č. 223/1998 z 26.mája 1998 a so záväznou časťou Zmien a doplnkov ÚPN VÚC Žilinského kraja (podľa stanoviska ŽSK zo dňa 18.2.2013 pod číslom 2204/2013/ODaRR-006).

b/návrh Zmien a doplnkov č.1 ÚPN-O Liptovský Peter je po obsahovej stránke v súlade s §11 stavebného zákona a postup jeho obstarania a prerokovania je v súlade so stavebným zákonom a ostatnými právnymi predpismi. Prerokovanie návrhu bolo oznámené spôsobom v mieste obvyklým, na tabuli obecného úradu obce od 8.11.2012 do 28.2.2013 po dobu viac ako 30 dní.

c/ návrh Zmien a doplnkov č.1 ÚPN-O Liptovský Peter je primerane v súlade so Zadaním k ÚPN-O Liptovský Peter (schválené Obecným zastupiteľstvom v Liptovskom Petre, Uznesením č. 46/2005 dňa 12.12.2005) a celkovou koncepciou rozvoja Obce. ÚPN-O Liptovský Peter bol schválený Obecným zastupiteľstvom v Liptovskom Petre, Uznesením č. 45/2006 z dňa 16.10.2006 a bolo prijaté Všeobecne záväzné nariadenie č. 1/VZN zo dňa 17.10.2006.

d/ návrh Zmien a doplnkov č.1 ÚPN-O Liptovský Peter je v súlade s rozsahom územného plánu podľa §12 Vyhlášky MŽP SR č. 55/2001 Z.z. o územnoplánovacích podkladoch a územnoplánovacej dokumentácii. Obsahuje textovú a grafickú časť, záväznú a smernú časť. Bol spracovaný Ateliérom-C Ing. arch. Vlastou Cukorovou, Prekážka 722/1, Liptovský Hrádok.

e/ záväzná časť Zmien a doplnkov č.1 ÚPN-O Liptovský Peter navrhovaná na vyhlásenie všeobecne záväzným právnym predpisom je v súlade s §13 stavebného zákona. V záväznej časti sa schvaľujú zásady a regulatívy a ustanovujú sa verejnoprospešné stavby.

f/ na základe uvedených skutočností Obvodný úrad v Žiline, odbor výstavby a bytovej politiky, oddelenie územného plánovania, podľa §25 ods.2 stavebného zákona súhlasí s predloženým návrhom Zmien a doplnkov č.1 ÚPN-O Liptovský Peter (list č. ObU-ZA-OVBP1/B/2013/00278/TOM z dňa12.8.2013)

g/ v súlade so zákonom o obecnom zriadení bol vyvesený návrh Všeobecne záväzného nariadenia od 12.8.2013 na úradnej tabuly, pričom neboli predložené žiadne pripomienky alebo pozmeňovacie návrhy.

## **s c h v a ľ u j e**

územnoplánovaciu dokumentáciu Zmien a doplnkov č.1 ÚPN-O Liptovský Peter v textovej i grafickej časti a vyhlasuje Všeobecne záväzné nariadenie č.2/2013 o Záväzných častiach Zmien a doplnkov č.1 ÚPN-O Liptovský Peter.

**p r i j a l o**

uznesenie č. 11/2013

1. **s c h v a ľ u j e**

* zmeny rozpočtu rozpočtovým opatrením č. 10/2013
* použitie finančných prostriedkov z rezervného fondu vo výške 37.000,-€ na čiastočnú úhradu faktúry č. 2013016 od Slovenských inžiniersko priemyslových stavieb, s.r.o. Liptovský Hrádok za práce prevedené na stavbe „Stavebné úpravy časti existujúcej komunikácie a chodníkov v k.ú. Liptovský Peter“

1. **p r i j a l o**

uznesenie č. 12/2013

1. **s c h v a ľ u j e**

voľbu prísediaceho Okresného súdu Liptovský Mikuláš p. Milana Nemsilu

1. Uznesenia prijaté na dnešnom zasadnutí č. 10, 11, 12/2013 boli prijaté
2. za uznesenie hlasovalo 7 poslancov
3. proti hlasovalo 0 poslancov
4. zdržalo sa 0 poslancov

**K bodu č. 8:**

**- - - - - - - - -**

Po vyčerpaní programu a po schválení navrhnutého uznesenia starostka obce poďakovala prítomným za účasť a rokovanie obecného zastupiteľstva ukončila.

Zápisnica nahlas diktovaná, schválená a podpísaná.

D. a h.

Ľubomír Gajdoš Bc. Anna Papajová

Ing. Milan Kelčík starostka

overovatelia